ศรีอยุธยาออกประกันคุ้มครองภัยประท้วง-จลาจล
ศรีอยุธยาประกันภัยเข้ากระแส ออกกรมธรรม์ประกันอุบัติเหตุส่วนบุคคลคุ้มครองความเสียหายอันเกิดจากการประท้วงหรือความไม่สงบ&nbsp;&nbsp;
16 ก.พ. 2553

ศรีอยุธยาประกันภัยเข้ากระแส ออกกรมธรรม์ประกันอุบัติเหตุส่วนบุคคลคุ้มครองความเสียหายอันเกิดจากการประท้วงหรือความไม่สงบ   
นาย โรวัน ดี อาร์ซี่ กรรมการผู้อำนวยการ บริษัท ศรีอยุธยาประกันภัย เปิดเผยว่า บริษัทฯ ได้ส่ง 2 กรมธรรม์ใหม่ลงสู่ตลาดคือ  “พีเอ เพอร์เฟคท์”  (PA Perfect) ให้ความคุ้มครองหลากหลายเนื่องจากอุบัติเหตุสำหรับคนที่มีความคิดทันสมัย  มีจุดเด่นคือ  การรวม  7 กรมธรรม์เข้าในฉบับเดียว ความคุ้มครองมีตั้งแต่ สูญเสียอวัยวะ การเสียชีวิต การฆาตกรรมหรือถูกทำร้าย  ความเสียหายอันเกิดจากขับขี่รถยนต์หรือจักรยานยนต์  ความเสียหายอันเกิดจากการประท้วงหรือความไม่สงบ และอุบัติเหตุในที่สาธารณะ  โดยผู้ที่ซื้อกรมธรรม์จะได้รับเงินชดเชยรายได้ระหว่างพักรักษาตัวในโรงพยาบาลด้วย ในราคาเฉลี่ยเพียงไม่ถึง 130 บาท ต่อ 1 กรมธรรม์หรือในราคาเริ่มต้นที่ 899 บาทต่อปี 
สำหรับ“อยุธยา โอเค”  (AYUDHYA OK)  เป็นกรมธรรม์คุ้มครองอาคาร บ้านและสำนักงาน เหมาะกับเจ้าของร้านหรือธุรกิจขนาดเล็ก เช่น คลินิก ร้านกาแฟ ร้านอาหาร ร้านถ่ายรูป และสำนักงานขนาดเล็กควรมีไว้เพื่อคุ้มครองธุรกิจของตนเองจากความเสี่ยงต่างๆ เช่น อัคคีภัย การโจรกรรมหรือความเสียหายต่อทรัพย์สินและตัวอาคาร กระจกแตกร้าว  เงินสด อุปกรณ์เครื่องใช้ไฟฟ้า ตลอดจนการคุ้มครองบุคคลที่สาม รวมถึงอุบัติเหตุส่วนบุคคล นับเป็นการรวม 7 กรมธรรม์ที่จำเป็นต้องมีเข้าเป็นหนึ่งเดียว ในราคาเฉลี่ยเพียงไม่ถึง 300 บาท ต่อกรมธรรม์ หรือเริ่มต้นที่ 1,889 บาทต่อปีสำหรับกรมธรรม์ทั้งหมด